NEUVOSTON ASETUS (EY) N:o 783/98,
annettu 7 päivänä huhtikuuta 1998,
tiettyjen kalakantojen ja kalakantaryhmien osalta vuodeksi 1998 vahvistettavista suurimmista sallituista saaliista ja niiden pyyntiä koskevista tietyistä edellytyksistä annetun asetuksen (EY) N:o 45/98 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1), ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
asetuksessa (EY) N:o 45/98 (2) vahvistetaan vuotta 1998 koskevat tiettyjen kalakantojen ja kalakantaryhmien suurimmat sallitut saaliit (TAC) ja niiden pyyntiä koskevat tietyt edellytykset,
on toivottavaa vahvistaa vuodeksi 1998 uudet suurimmat sallitut saaliit tiettyjen Pohjanmeren muiden kalakantojen tai kalakantaryhmien pyynnin rajoittamiseksi; suurimmat sallitut saaliit olisi jaettava jäsenvaltioiden kesken asetuksen (ETY) N:o 3760/92 8 artiklan 4 kohdan mukaisesti, ja
asetus (EY) N:o 45/98 olisi tämän vuoksi muutettava vastaavasti,
ON ANTANUT TÄMÄN ASETUKSEN:
1 artikla
Lisätään tämän asetuksen liitteissä I ja II olevat taulukot vastaavasti asetuksen (EY) N:o 45/98 liitteisiin I ja III asianomaisten lajien kohtiin.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 7 päivänä huhtikuuta 1998.